钦定古今图书集成/明伦汇编/氏族典/第315卷 > 《廖用贤尚友录》 > 平视
## 钦定古今图书集成/明伦汇编/氏族典/第315卷 > 《廖用贤尚友录》 > 平视

按《后燕录》，“视，燕国蓟人也。仕垂宁朔将军、幽州刺史，
迁征东将军。参合之败，视举兵鲁口以叛，博陵、武邑、
长陵三郡皆起兵应之。视弟翰亦起兵辽西，从子冀
州刺史喜切谏，不听。时燕兵新败，诸将讨之不克，垂
自率军击之，军至鲁口，视将妻子及翰等十馀人渡
河而走。垂引军还，视复收合馀党，保据唐高。建威将”
军进击，斩之。